Vladislovas Nagevičius

Vladislovas Kiprijonas Nagevičius (, , 1846 m. gruodžio 21 d. Gargžduose – 1881 m. rugsėjo 10 d. Kretingoje) – Lietuvos ir Rusijos imperijos bajoras, Rusijos muitinės tarnautojas.

 Biografija 

Gimė pasienyje su Prūsijos karalyste buvusiame Gargždų dvare. Tėvas – legitimuotas bajoras Kiprijonas Bonaventurijus Jurgis Nagevičius.Rodzina. Herbarz szlachty Polskiej. – Warszawa, 1915. – T. 12. – Str. 8 Motina – bajorė Pranciška Pšendzinskytė (). Broliai – Feliksas Arnolfas, Kiprijonas, Jonas Kazimieras, seserys – Pranciška Olimpija, Pelagija Ona (Bagdonavičienė), Pranciška ir Pranciška Aleksandra.Jolanta Klietkutė. Nagevičių giminės genealogija h. Doliva. – Kretinga, 2025-09-26. – Kretingos muziejaus mokslinis archyvas. – F. 7. – L. 10–15
Tėvai priklausė Kauno gubernijos Telšių apskrities bajorams, kurie savo dvarų nebeturėjo, o vertėsi kitų didikų valdų administravimu arba nuoma. Tėvas tarnavo barono Felikso Pilypo fon Renė valdų Gargždų dvaro valdytoju, o jo brolis Mykolas Norbertas Nagevičius nuomojosi šiam dvarui priklausantį Grimališkės palivarką, buvusį Kvietinių kaime.Julius Kanarskas. Vlado Nagiaus-Nagevičiaus ir jo tėvų pėdsakai Kretingos krašte. – Kretinga, 2025-10-31. – Kretingos muziejaus mokslinis archyvas. – F. 3. – L. 3

Vladislovas Kiprijonas pakrikštytas 1847 m. sausio 2 d. Gargždų šv. arkangelo Mykolo bažnyčioje. Krikšto tėvai buvo Gargždų dvaro paveldėtojas, poetas, baronas Eugenijus Karolis Antanas Teofilis Renė ir Pranciška Bernard, krikštatėvių asistentai – Vilniaus privačios mergaičių vidurinės mokyklos mokytojas, filosofijos mokslų magistras Jonas Tomaševičius su baronaite Anele Elena Renė (Melžinska).Gargždų RKB gimimo metrikų knyga. – Lietuvos valstybės istorijos archyvas. – F. 669, ap. 1. – B. 1062. – L. 291

Baigęs mokslus, dirbo valdinį muitininko darbą: tarnavo Rusijos imperijos Gargždų ir Kretingos muitinėse.Generolo gydytojo Vlado Nagiaus Nagevičiaus gyvenimo ir darbų apžvalga. – Putnamas, 1962 Muziejininko Juozo Mickevičiaus duomenimis „Vladas Nagevičius buvo Kretingos grafo Juozapo Tiškevičiaus komisorius“.Medžiaga Kretingos miesto istorijai. Surinko Juozas Mickevičius. – Kretingos muziejaus mokslinis archyvas. – F. 5. – B. 30. – L. 118

1876  m. lapkričio 21 d. Kretingos bernardinų bažnyčioje vedė valstiečių luomo miestiečių Jono ir Barboros Eitavičių dukterį Magdaleną Eitavičiūtę,Kretingos RKB santuokos metrikų knyga. – 1876  m. – Lietuvos valstybės istorijos archyvas.  – L. 52, eil. Nr. 51 su kuria susilaukė 3 vaikų: 
 Oktavija Magdalena Nagevičiūtė (1877-09-12 – 1879-08-17)
 Olimpija Nagevičiūtė (1879-05-28 – 1879-07-21)
 Vladislovas Antanas Nagius-Nagevičius

Mirė susirgęs džiova (tuberkulioze). Palaidotas 1881 m. rugsėjo 12 d. Kretingos katalikų parapijos senosiose kapinėse.Kretingos RKB mirties metrikų knyga. – 1880–1892 m. – Lietuvos valstybės istorijos archyvas. – F. 1516, ap. 1. – B. 1. – L.  15v, eil. Nr. 96

 Šaltiniai 

Kategorija:Lietuvos bajorai
Kategorija:Lietuvos muitininkai